Pilkoji rupūžė
Pilkoji rupūžė (Bufo bufo) – beuodegių varliagyvių (Anura) būrio, rupūžių (Bufonidae) šeimos varliagyvių rūšis. Patinėlių dydis 55-75, patelių – 65-90 mm. Kūno viršus pilkas, su neryškiomis tamsiomis dėmėmis. Kūno apačia purvinai balta. Oda apaugusi stambiomis karpomis. Akys vario spalvos arba raudonai geltonos. Tai pati gausiausia ir didžiausia iš visų Lietuvoje gyvenančių rupūžių. Randama miškuose, pievose, soduose, daržuose, smėlio ir žvyro karjeruose, pelkių pakraščiuose, prie ežerų. Neršia įvairaus dydžio kūdrose, ežeruose, tvenkiniuose, rečiau – melioracijos kanaluose, lėtai tekančiose upėse, jų senvagėse. Saugoma Berno konvencijos (III kategorija). Pilkoji rupūžė gynimosi pozoje Pilkosios rupūžės amplekso metu Besiporuojančios pilkosios rupūžės amplekso metu Apie dviejų mėnesių pilkosios rupūžės jauniklis